ၼၢင်းယိင်းသွင်မဵဝ်း

ၼိူဝ်လုမ်ႈၾႃႉၼႆႉ မီးဝႆႉၼၢင်းယိင်းယူႇသွင်မဵဝ်း

1။ ၼၢင်းယိင်းဢၼ်ယူႇၼႂ်းၶွပ်ႇ (   )။

2။ ၼၢင်းယိင်းဢၼ်‌ေမႃတင်ႈတူဝ်ႁင်းၵူၺ်း။

ၵေႃႉဢၼ်ႁႃပိုင်ႈဢိင်သေၵေႃႉၵေႃႉသေ ၸုၵ်း
မၼ်ႈၵႂႃႇလႆႈၼၼ်ႉ ႁွင်ႉဝႃႈၼၢင်းယိင်းယူႇၼႂ်း
ၶွပ်ႇၼႆယဝ်ႉ။

ၵေႃႉဢၼ်ပႆသဵၼ်ႈတၢင်းတူဝ်ၵဝ်ႇ၊ ယိပ်းလၢမ်ႈ
ၽၢႆးၶွင်ၸၢတ်ႈပၢၼ်တူဝ်ၵဝ်ႇ၊   ယုမ်ႇယမ်ၼိူဝ်
ယိူင်းမၢႆ  ဢမ်ႇပၼ်ႁိူင်ႈၵိူင်းသေ    သိုပ်ႇၸုၵ်း
မၼ်ႈၵႂႃႇလႆႈၼၼ်ႉ   ႁွင်ႉဝႃႈၼၢင်းယိင်းဢၼ်
မေႃတင်ႈတူဝ်ႁင်းၵူၺ်း ၼႆယဝ်ႉ။

ၼၢင်းယိင်းဢၼ်ယူႇၼႂ်းၶွပ်ႇ(   )ၼၼ်ႉ ၵႆႉၸႂ်
လဵၵ်ႉငၢႆႈ၊ ဢူၼ်ႈဢွၼ်ႇ၊ ၶီႈၵူဝ်လႄႈတေႁႃတီႈ
ပိုင်ႈဢိင်ယဝ်ႉ။

တႃႇမၼ်းၼႆႉ   တေဢမ်ႇပေႃးလၢၵ်ႇလၢႆးသင်။
ပေႃးလႆႈလူင်ပွင်ၸိုင်ၵေႃႈ ပဵၼ်မေးလူင်ပွင်ၸိုင်ႈ။
ပေႃႈလႆႈၶုၼ်ႁေႃၶမ်းၵေႃႈ ပဵၼ်မေးၶုၼ်ႁေႃၶမ်း။
ပေႃးလႆႈၸဝ်ႈၸေႈဝဵင်းၵေႃႈ ပဵၼ်မေးၸေႈဝဵင်း။
ပေႃႈလႆႈသထေး‌ေၵႃႈပဵၼ်မေးသထေး။
ပေႃႈလႆႈၽူႈမီးပၺ်ႇၺႃႇၵေႃႈ  ပဵၼ်မေးၽူႈမီး
ပၺ်ႇၺႃႇ။

ၸၼ်ႉထၢၼ်ႈမၼ်းတေၵိုတ်းမွၵ်ႈၼႆႉၵူၺ်း ဢမ်ႇ
မီးတႃႇတေလိူဝ်ၼႆႉမႃးထႅင်ႈ။ တင်းၸၢတ်ႈပၢၼ်
မၼ်း တေလႆႈယူႇၵႂႃႇတႂ်ႈလွင်ႈႁူမ်ႇငမ်းၸဝ်ႈၽူဝ်
မၼ်းၼၼ်ႉၵူၺ်း။

ၼၢင်းယိင်းဢၼ် တင်ႈတူဝ်လႆႈႁင်းၵူၺ်းသမ်ႉ
မီးလွင်ႈၵႅၼ်ႇၶႅင်၊ လၵ်းလႅမ်လႅတ်းသႅဝ်း၊ ဢမ်ႇ
ၸႂ်လဵၵ်ႉငၢႆႈ ဢမ်ႇလူဝ်ႇတီႈပိုင်ႈဢိင်။  မီးလွင်ႈ
ယုမ်ႇယမ်ၼိူဝ်တူဝ်ၵဝ်ႇတဵမ်ထူၼ်ႈၼၼ်ႉယဝ်ႉ။

ယွၼ်ႉမၼ်း မေႃၶတ်းသၢင်ႈႁင်းၵူၺ်းလႄႈ
မၼ်းဢမ်ႇၸႂ်ႈမေးလူင်ပွင်ၸိုင်ႈ-
ၵူၺ်း မၼ်းတေပဵၼ်လူင်ပွင်ၸိုင်ႈ။
မၼ်းဢမ်ႇၸႂ်ႈမေး ၶုၼ်ႁေႃၶမ်း-
ၵူၺ်း မၼ်းတေပဵၼ်ၼၢင်းႁေႃၶမ်း။
မၼ်းဢမ်ႇၸႂ်ႈမေးသထေး-
ၵူၺ်း မၼ်းတေပဵၼ်သထေး။
မၼ်းတေဢမ်ႇၸႂ်ႈ မေးၽူႈမီးပၺ်ႇၺႃႇ-
ၵူၺ်း မၼ်းတေပဵၼ်ၽူႈမီးပၺ်ႇၺႃႇၼၼ်ႉယဝ်ႉ။

ပုၼ်ႈတႃႇၼၢင်းယိင်း  ၵေႃႉဢၼ်မီးတႂ်ႈလွင်ႈႁူမ်ႇ
ငမ်းသေၵေႃႉၵေႃႉၼၼ်ႉ မၢင်လႂ် တိူၵ်ႈတီႈမၼ်း
တေပဵၼ်ၵူၼ်းဢုပ်ႉပိူင်ႇလႆႈတၢင်းလုမ်ႈၾႃႉၵေႃႈ
ယဝ်ႉ ႁူမ်ႈငဝ်းၶွင်လွင်ႈႁူမ်ႇငမ်း သေၵေႃႉၵေႃႉ
ၼၼ်ႉ တိုၼ်းတေဢမ်ႇႁၢႆၵႂႃႇတီႈမၼ်းလႆႈ။ ၼၢင်း
ယိင်းမဵဝ်းၼႆႉၵေႃႈ ၶဝ်ႈပႃးၼႂ်းၼၢင်းယိင်း ဢၼ်
ယူႇၼႂ်းၶွပ်ႇၼၼ်ႉၼင်ႇၵဝ်ႇယဝ်ႉ။

ၼၢင်းယိင်းၵေႃႉဢၼ်မေႃတင်ႈတူဝ်ႁင်းၵူၺ်း
သမ်ႉ- မၢင်လႂ် သင်ဝႃႈဢွင်ႇမၢၼ်ၶိုၼ်ႈယႂ်ႇမႃးၸိုင်
ဢမ်ႇမီးလွင်ႈႁူမ်ႇငမ်းၽႂ် မႃးႁူမ်ႇငမ်းၼိူဝ်မၼ်း။
တူဝ်ၸဝ်ႈၵဝ်ႇမၼ်း မီးလွင်ႈလွတ်ႈလွတ်ႈလႅဝ်း
လႅဝ်းသေ ႁွတ်ႈထိုင်ၸိၵ်းၸွမ်းမႃးႁင်းၵူၺ်း။
ဢမ်ႇလူဝ်ႇၵဵင်ၸႂ်   ၼႃႈတႃ‌ေၵႃႉလႂ် လႄႈ  ၵုင်ႇ
ၵေးၸူးၽႂ်ၼၼ်ႉယဝ်ႉ။

ပဵၼ်ၼၢင်းယိင်းၵေႃႉၼိုင်ႈ ဢၼ်ဝႃႈၼႆႉ
တီႈတေႉမၼ်း ဢမ်ႇလူဝ်ႇၶုပ်ႉၶဝ်ႇလူင်း ၽၢႆၼႃႈ
ၽႂ်သေၵေႃႉၵေႃႉ ဢၼ်ဝႃႈၼၼ်ႉ လူဝ်ႇတွၵ်ႇၸပ်း
ဝႆႉၼႂ်းၸႂ်ႁႂ်ႈၵိုမ်းၵိုမ်းယူႇ။

တင်ႈတေႇမိူဝ်ႈၼႆႉၵႂႃႇ တႅပ်းတတ်းတူၺ်းလႄႈ
ဝႃႈ ၸဝ်ႈၵဝ်ႇၶႂ်ႈပဵၼ် ၼၢင်းယိင်းဢၼ်ယူႇၼႂ်း
ၶွပ်ႇႁိုဝ် ၶႂ်ႈပဵၼ်ၼၢင်းယိင်းဢၼ်‌ေမႃတင်ႈတူဝ်
လႆႈႁင်းၵူၺ်း ဢၼ်ဝႃႈၼၼ်ႉ.............။

မေးၶုၼ်ႁေႃၶမ်းၼႄႇ?( Or )ၼၢင်းႁေႃၶမ်း?

တႃႇပဵၼ်ၼၢင်းႁေႃၶမ်းၼၼ်ႉ ဝႆးသေ
တႃႇပဵၼ်မေးၶုၼ်ႁေႃၶမ်းသမ်ႉ ၼၢၼ်းဝႆႉဢိူဝ်ႈ။

ပိၼ်ႇၽၢႆႇ // ႁၢၼ်ၶိူဝ်း
---------------------------------------